Адыгэ щIалэгъуалэр Налшык щохьэщIэ
Тыркумрэ Иорданиемрэ я хьэрычэтыщIэ ныбжьыщIэхэр дыгъуасэ Налшык къеблэгъащ. Абыхэм я япэ зэIущIэр щекIуэкIащ «Синдика» хьэщIэщым.
Я мурад-гупсысэхэм щIэдэIуну, я упщIэхэм жэуап иритыну щIалэгъуалэм яIущIащ КъБР-м и Правительствэм и УнафэщIым и къуэдзэ Къуэдзокъуэ Мухьэмэд. Зэхыхьэм хэтащ КъБР-м цIыхубэ хъыбарегъащIэ IуэхущIапIэхэмкIэ, жылагъуэ, дин зэгухьэныгъэхэмкIэ и министр Къумахуэ Мухьэдин.
Хэкум къызэрыкIуэ визэхэм, Сочэ етIанэгъэ щекIуэкIыну Олимпиадэм, Сирием мы зэманым щекIуэкI зауэм, щIэныгъэм, адыгэ лъэпкъыр зэкъуэзыгъэувэжыну Iуэхухэм — куэд хъурт хьэщIэхэр зытепсэлъыхьамрэ зыщIэупщIамрэ. А псом фыщигъэгъуэзэнущ ди газетым и къыкIэлъыкIуэ къыдэкIыгъуэхэм ящыщ зым.
БАГЪЭТЫР Луизэ.
Сурэтыр МАМИЙ Руслан трихащ.
